"Setswana Puo ya Gae (HL)/P3 5 DBE/Ngwanaitseele 2018 NSC – Memorantamo KAROLO YA A: TLHAMO POTSO 1 1.1 Tlhamo ya tlhaloso Mokwadi mo tlhamong e, o tlhalosa sengwe ka mokgwa o mmuisi a tlaa itemogelang se se tlhalosiwang jaaka go batlega. Sekao sa setlhogo: Botshelo, maloba le gompieno. Dintlha tse di latelang di tshwanetse go elwa tlhoko fa go tshwaiwa tlhamo ya tlhaloso:  Ditiragalo di tshwanetse go latelana sentle, mme mmuisi a dumele gore motlhatlhojwa o tshwanetse go bopa setshwantsho ka setlhogo se a se filweng.  Motlhatlhojwa a tlhophe mafoko le tiriso ya mafoko a a bontshang maikutlo ka kelotlhoko go ntsha molaetsa sentle.  Go dirisiwe ditshwantsho, modumo le kutlo go tlhalosa mofuta o wa tlhamo sentle.  Puo ya botshwantshi e dirisiwe.  Motlhatlhojwa a bontshe fa a na le maitemogelo mo setlhogong se.  Bokhutlo e nne jo bo kgodisang. A sobokanye dintlha. Se se lebeletsweng mo batlhatlhojweng:  A kwale ka ga setlhogo se a itlhophetseng sona.  A tlhalose setlhogo.  A supe boitshimololedi.  A tlhagise ditiragalo tsotlhe jaaka di diragetse, le ka moo a ungwetseng  A tlhagise matlhakore a mabedi mabapi ka maitemogelo a gagwe ka botshelo jwa maloba le jwa segompieno.  A sobokanye dintlha le go supa kemo ya gagwe kwa bokhutlong. [50] 1.2 Tlhamo ya kanelo Mofuta o wa tlhamo, o anela ka ga sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Ke ne ka swa ka setshego. Dintlha tse di latelang di tshwanetse go elwa tlhoko fa go tshwaiwa tlhamo ya kanelo:  Ditiragalo di tshwanetse go latelana sentle, mme mmuisi a dumele gore di diragetse.  Tlhamo e kwalwe ka paka e e fetileng.  Matseno e nne a a ngokang.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Puo le ditiragalo di tshwanetse go itumedisa babuisi. Kwalololo e ileditswe Phetla"